Imtella' Mejju 9, 2021 - Aġġornata 9 Ta' Mejju, 2021 9:18am Rapport: Daphne Cassar Nagħtu ħarsa lejn l-ewwel paġni tal-ġurnali illum disgħa ta' Mejju 2021. Storja umana tistħarreġ esperjenza li ġarrbet omm li tilfet lill-binha, Ramiro. Ramiro miet fi traġedja riċenti wara li bela' l-gass li llikkja mill-heater fil-kamra tal-banju. Tgħid li l-ebda omm ma għandha tattendi għall-funeral tat-tfal tagħha u tesprimi d-dieqa għal dak li seħħ. Fi storja oħra, id-Direttur Ġenerali ġdida tal-assoċjazzjoni tal-Iżviluppaturi Maltin, Deborah Schembri tgħid li dawk li jiksru l-liġijiet taw isem ħażin lill-industrija tal-kostruzzjoni, fosthom dawk li jinjoraw ir-regolamenti. Il-Kulħadd. Il-ġurnal jirrapporta li l-Kap tal-Partit Nazzjonalista Bernard Grech wera ġudizzju politiku fqir u l-Partit Nazzjonalista baqa' maqsum b'kap li ġie kkritikat minn kull fazzjoni. L-istorja ritratt li turi x-xena ikonika fil-belt tal-fekruna magħmula minn pjanti u xtieli fi pjazza San Ġorġ. Il-festival li se jibqa' jħaddar. Il-Partit Laburista b'vantaġġ ta' 39,000 vot skont stħarriġ tal-Malta Today, bir-rating tal-fiduċja fil-Kap tal-Partit Nazzjonalista Bernard Grech tonqos b'għaxar punti. Kenu 25.7% biss minn dawk li wieġbu l-istħarriġ li qalu li għandhom fiduċja fih, l-agħar riżultat minn mindu ħa t-tmexxija tal-Partit f'Settembru. Il-ġurnal fi storja oħra janalizza kif il-ġlied intern fi ħdan il-Partit Nazzjonalista kien ittrattat, l-emozzjoni li ntweriet mill-ex Kap tal-Partit Nazzjonalista Adrian Delia wara tensjoni li faqqgħet bejnu u d-Deputat Parlamentari Jason Azzopardi. Il-ġurnal jgħid li t-tliet ministri Għawdxin f'kompetizzjoni biex jaqdu n-nies għall-vaċċin. Jgħid li l-Gvern irid iwieġeb kif Ivan Barbara talab bil-ħniena li jingħata l-vaċċin u t-talba waqgħet fuq widnejn torox. Rapport ieħor huwa dwar il-128 prijorità li jiddefinixxu l-ħidma tal-Partit Nazzjonalista bħala Gvern alternattiv. Jgħid li se tibda ħidma biex titfisser il-prijorità' tal-14-il cluster ibbażati fuq il-kwalità ta' ħajja aħjar u missjoni ekonomika b'saħħitha. Rapport ieħor jgħid li ħames snin ilu, tliet mozzjonijiet ta' sfiduċja f'Joseph Muscat, Konrad Mizzi u Keith Schembri. Skont l-analiżi tal-ġurnal ma kien hemm ħadd mid-Deputati Laburisti li kien lest joħroġ rasu. Mozzjoni irtirata fl-aħħar minuta mill-Kap Nazzjonalista. Il-Kap tal-Partit Nazzjonalista Bernard Grech jgħid li l-partit ma jiflaħx jitlef iżjed nies. Rapport ieħor dwar ir-realtà tan-negozji fit-turiżmu: Ħallas il-kera jew barra. Rapport ieħor dwar kif l-ansjetà reġgħet għolliet rasha waħda sew, bil-Fondazzjoni Richmond tgħid li dan huwa konsegwenza tal-effett tal-pandemija fuq is-saħħa mentali. It-Torċa. Sitt każi ta' Covid minn 2,022 test. Storja wkoll umana: L-istint tal-maternità huwa mogħti min-natura u minn Alla. U l-Ministru Owen Bonnici dwar l-istrateġija kif se jimxi l-pajjiż wara l-pandemija li qed titfassal biex il-pajjiż itejjeb u jirriforma. Id-direttur u investitur tal-Electrogas Paul Apap Bologna huwa wkoll is-sid ta' kumpanija sigrieta fl-Emirati Għarab Maqgħuda li hija identika għall-Electrogas. Kittiwake Limited hija waħda mill-kumpaniji li qed tkun eżaminata f'investigazzjoni dwar il-ħasil ta' flus. L-ex uffiċjal tas-sigurtà li kien assenjat ma' Joseph Muscat, Kenneth Camilleri jammetti waqt l-interrogazzjonijiet tal-pPulizija li l-ex Chief of Staff tal-Prim Ministru Keith Schembri kien bagħtu biex jikkalma lill-allegat intermedjarju tal-qtil ta' Daphne Caruana Galizia, Melvin Theuma. Camilleri kien uffiċjal tas-sigurtà bejn Marzu tal-2013 u Jannar tal-2019 qabel ma beda jokkupa kariga fi ħdan Transport Malta.